|  |
| --- |
| C:\Users\albert.avdiu\Desktop\STEMA PER TEMPLATE.jpg |
| **REPUBLIKA E KOSOVËS**REPUBLIKA KOSOVA – REPUBLIC OF KOSOVO |
| **KËSHILLI GJYQËSOR I KOSOVËS**SUDSKI SAVET KOSOVA - KOSOVO JUDICIAL COUNCIL |

**Këshilli Gjyqësor i Kosovës,**

Këshilli Gjyqësor i Kosovës, duke u bazuarnë nenin 108, pika 5 të Kushtetutës së Republikës së Kosovës dhe nenit 7 pargrafi 1.24 të Ligjiti nr. 06/L-055 për Këshillin Gjyqësor të Kosovës, me qëllim të unifikimit të taksave gjyqësore, në mbledhjen e mbajtur me datë xx.x.2024,

**Miraton:**

**UDHËZIMIN ADMINISTRATIV NR.xx/2024 PËR**

**UNIFIKIMIN E TAKSAVE GJYQËSORE**

 **Neni 1**

 **Qëllimi**

1. Me këtë udhëzim administrativ përcaktohen taksat gjyqësore si dhe mënyra e pagesës së tyre,

në procedurat që zhvillohen në gjykatat e Republikës së Kosovës.

2. Mënyra e pagesës së taksave dhe lartësia e taksave për parashtresa caktohen me tarifën e

taksave në përputhje me këtë udhëzim administrativ.

**Neni 2**

 **Përkufizimet**

1.Shprehjet e përdorura në këtë udhëzim kanë këtë kuptim:

1.1. **Këshilli** – Këshillin Gjyqësor të Kosovës ashtu siç parashihet me Ligjin për Këshillin

 Gjyqësor të Kosovës;

1.2. **SKGJK** - Sekretariati i Këshillit Gjyqësor të Kosovës, ashtu siç është paraparë me

 ligjin për Këshillin Gjyqësor të Kosovës;

1.3. **Gjykata** – të gjitha gjykatat në Republikën e Kosovës, ashtu siç parashihet në

 Ligjin për Gjykatat dhe ligjet përkatëse sipas legjislacionit në fuqi;

1.4. **SQEPRK** – Sistemin Qendror të Evidencës Penale të Republikës së Kosovës, si

 strukturë hierarkike të unifikuar në kuadër të Këshillit Gjyqësor të

 Kosovës, e cila menaxhon bazën qëndrore të të dhënave të personave të

 dënuar, ashtu siç është e përcaktuar me legjislacionin në fuqi;

1.5. **taksë** – çfarëdo takse e përcaktuar në këtë udhëzim;

1.6. **palë** – çdo person fizik dhe juridik apo subjekt tjetër të cilit me dispozita të veçanta të

 legjislacionit në fuqi i njihet cilësia e palës në procedurë dhe ka interes në

 një çështje të caktuar që zhvillohet në gjykatë;

1.7. **parashtresë** – padi, kundërpadi, propozim, kërkesë, mjetet e rregullta dhe të

 jashtëzakonshme të goditjes dhe parashtresa të tjera të parapara sipas këtij

 udhëzimi administrativ dhe legjislacionit në fuqi;

1.8. **vendim** – aktgjykim apo aktvendim i nxjerrë nga gjykata kompetente;

1.9. **TTGJ** - tarifa për taksat gjyqësore.

2. Shprehjet e përdorura në njëjës kanë të njëjtin kuptim edhe në shumës. Fjalët e përdorura në një gjini e përfshijnë edhe gjininë tjetër.

**Neni 3**

**Përcaktimi i taksave për parashtresat lidhur me kërkesat juridiko civile**

Përcaktimi i lartësisë së taksave gjyqësore që paguhet me rastin e dorëzimit të parashtesës, bëhet në bazë të vlerës së kontestit, gjegjësisht llojit të parashtresës, sipas këtij udhëzimi.

**Neni 4**

**Mënyra e pagesës së taksave**

1. Taksat llogariten dhe paguhen në “Euro” si monedhë e qarkullueshme në Kosovë.

2. Taksat, nën pesë (5) euro, paguhen me para të gatshmenë arkën e gjykatës.

3. Taksat, nga pesë (5) euro e më shumë, paguhen në cilën do bankë komerciale të Kosovës, në llogarinë bankare të Këshillit.

4. Pala, pas pagesës së taksës, është e obliguar t’ia prezantojë gjykatës fletëpagesën si dëshmi për pagesën e saj.

5. Mjetet nga taksat gjyqësore, të paguara në para të gatshme në gjykata, në fund të çdo muaji duhet të deponohen në njërën nga bankat komerciale në llogarinë bankare të Këshillit.

6. Taksat e paguara në llogari të Këshillit, depozitohen në Buxhetin e Republikës së Kosovës.

**Neni 5**

 **Mbledhja e taksave dhe pasojat e mos pagesës**

1. Taksa duhet të paguhet me rastin e dorëzimit të parashtresës, përveç në rastet, kur është përcaktuar ndryshe me këtë udhëzim.

 1.1. me rastin e dorëzimit të parashtresave, zyrtari duhet të ia dorëzojë paraprakisht

 palës urdhëresën për pagesën e taksës, me numër të llogarisë bankare të Këshillit ku

 duhet të paguhet taksa, duke caktuar lartësinë e saj sipas TTGJ, bashkë me njoftimin

 se mund të kërkojë lirimin nga pagesa e saj për shkaqet e parapara me legjislacionin

 në fuqi dhe këtë udhëzim.

2. Në rastet kur këto pagesa nuk realizohen në zyrën e pranimit të parashtresave, gjykatësi ose kryetari i trupit gjykues të cilit i është caktuar lënda, urdhëron me vërejtje të posaçme pagesën e taksës në mënyrën e paraparë sipas paragrafit 1 pika 1.1 të këtij neni me njoftimin për pasojat ligjore të mos pagesës së saj.

3. Nëse gjykatësi, të cilit i është caktuar lënda, vlerëson se palës që duhet të paguajë taksën duhet

t’i jepet kohë shtesë për pagesën e saj, duhet t’ia mundësojë këtë në pajtim me nenin 6 paragrafi 2 të këtij udhëzimi.

 4. Pala duhet ta paguajë taksën në afatin e caktuar nga gjykatësi, gjegjësisht kryetari i trupit gjykues, i cili nuk mund të jetë më i gjatë se 15 ditë.

 4.1. nëse taksa për parashtresë, nuk paguhet deri në datën përfundimtare, edhe pas

 pranimit të vërejtjes për pagesën e saj, në rastet kur nuk ekzistojnë kushtet për lirimin

 e palës nga detyrimi i pagesës, do të konsiderohet se parashtresa është tërhequr.

**Neni 6**

**Pagesa e taksës në pajtim me tarifën p**ë**r taksat gjyqësore**

1. Nëse taksa fillestare e paguar nga pala në zyrën e pranimit është më e ulët sesa vlera e taksës së caktuar nga gjyqtari, gjykata e urdhëron palën për të paguar taksën shtesë, me njoftimin e pasojave jurdike të mos pagesës.

2. Gjykata i cakton palës afatin për pagesën e pjesës tjetër të taksës gjyqësore nga paragrafi 1 i këtij neni, i cili nuk mund të jetë më i gjatë se 15 ditë nga dita e pranimit të vërejtjes për pagesën e taksës gjyqësore.

3. Nëse pala në zyrën e pranimit ka paguar taksë gjyqësore më të lartë se sa ajo e caktuar nga gjyqtari gjatë procedurës gjyqësore, gjykata me aktvendim e urdhëron kthimin e diferencës.

 **Neni 7**

**Bartja e kompetencës dhe tërheqja e parashtresës**

1. Taksa e paguar për çështjen për të cilën një gjykatë është shpallur jo kompetente, vlen edhe për gjykatën e cila sipas ligjit është kompetente për vendosje.

2. Nëse pala tërheq parashtresën pasi të ketë paguar taksën, ajo nuk ka të drejtë të kërkojë kthimin e taksës tashmë të paguar gjykatës.

**Neni 8**

**Lirimi nga pagesa e taksave**

1. Lirohen nga pagesa e taksës gjyqësore për çfarëdo parashtresë kategoritë e personave si në vijim:

1.1. shfrytëzuesi i asistencës sociale;

 1.2. familjet e dëshmorëve të UÇK-së dhe të zhdukurve në luftë;

 1.3. invalidët e UÇK-së;

 1.4. veteranët e luftës;

 1.5. familjet e viktimave civile të luftës;

 1.6. viktimat e dhunës seksuale të luftës;

 1.7. personat me aftësi të kufizuara;

 1.8. personat paraplegjik dhe tetraplegjik;

1.9. personat e verbër.

2. Institucionet shtetërore (lokale dhe qendrore).

3. Përjashtimisht paragrafit 1 të këtij neni, nga pagesa e taksës gjyqësore sipas kërkesës së tij mund të lirohet edhe personi me gjendje të vështirë ekonomike, i cili para gjykatës prezenton dëshmi se pagesa e taksës ndikon drejtpërdrejt në rrezikimin e ekzistencës së tij, respektivisht të anëtarëve të familjes së tij apo të personave tjerë të cilët varen nga ai.

4. Kategoritë e personave sipas paragrafi 1 të këtij neni për tu liruar nga pagesa e taksës, para gjykatës duhet të prezentojnë dëshmi se kanë statusin e kësaj kategorie.

5. Dispozita e këtij neni për lirimin e taksave nuk zbatohen në çështjet që bien në kompetencë të Gjykatës Komerciale.

6. Gjykatësi ose kryetari i trupit gjykues mund të detyrojë palën e cila më herët është konsideruar se i plotëson kushtet për lirim nga pagesa që të paguajë më vonë taksën, nëse gjatë zhvillimit të procesit gjyqësor vërteton se gjendja e saj financiare është përmirësuar.

7. Gjykatësi apo kryetari i trupit gjykues të cilit i është caktuar lënda, mund t’i jap kohështesë palës e cila ka kërkuar zgjatjen e afatit të pagesës së taksës në shumën e tërësishme apo të një pjese të saj, nëse gjenë se:

7.1. ajo palë nuk kualifikohet si palë që lirohet nga pagesa e taksave sipas paragrafit 1 të

 këtij neni; dhe

 7.2. se zgjatja e afatit për të paguar shumën e tërësishme ose një pjesë të taksave është e

 nevojshme për të siguruar mbrojtjen e të drejtave të palës.

8.Nëse pala edhe pas zgjatjes së afatit për pages të taksës nga ana e gjykatës, nuk e paguan taksën brenda afatit të dhënë nga gjykata, gjykatësi ose kryetari i trupit gjykues duhet të veprojë konform nenit 5, nënparagrafi 4.1 të këtij udhëzimi administrativ.

**Neni 9**

**Parashtresat për të cilat nuk paguhet taksa**

1. Parashtresat e paraqitura nga palët si ato në vijim, lirohen nga pagesa e taksës gjyqësore:

* 1. korrigjimi, precizimi përkatësisht rregullimi i padisë;
	2. dërgimi i adresës së saktë;
	3. urgjenca për përshpejtimin e lëndës;
	4. kërkesa për vazhdimin e procedurës së ndërprerë;
	5. njoftimi për caktimin apo ndërrimin e avokatit;
	6. parashtresa me emrat e dëshmitarëve apo të ekspertit;
	7. parashtresa për heqjen dorë nga kërkesëpadia dhe parashtresa për tërheqje nga padia;
	8. parashtresa për ndryshimin subjektiv të padisë;
	9. kërkesa e palës për marrjen e aktgjykimit plotësues nga gjykata;

 1.10. kerkesa per lirim nga taksa gjyqësore;

 1.11. kërkesa për urdhërmbrojtje;

 1.12. kërkesa për alimintacion dhe mbajtje;

 1.13. kërkesa që ka të bëjë me marrëdhënien e punës, përveç kërkesave në të holla;

 1.14. kërkesat për njohjen e statusit të skemave pensionale;

 1.15. kërkesa për marrjen e certifikatës së dënimeve penale online nga e – Kosova;

 1.16. propozimi për dorëzimin e fëmijëve në proceduren përmbarimore;

 1.17. propozimi për pagesën e alimentacionit dhe mbajtjes në procedurën përmbarimore.

2. Përjashtimisht asaj çka parashihet me paragrafin 1 të këtij neni, për natyrën e kontesteve të parapara me pikën 1.11, 1.12, 1.13, 1.15, 1.16 dhe 1.17 të nenit 1 nuk paguhet taksë gjyqësore edhe sa i përket mjeteve të rregullta dhe të jashtëzakonshme të cilat mund të parashtrohen kundër vendimeve të nxjerra në gjykatën e shkallës së parë dhe në gjykatën e shkallës së dytë.

**Neni 10**

**Llogaritja e taksave për lëndët penale**

Për procedurën penale të iniciuar nga prokurori i shtetit nuk paguhet taksë.

**Neni 11**

**Publikimi i informatave në lidhje me taksat**

1. SKGJK, do t’i njoftojë të gjitha gjykatat e Kosovës me këtë udhëzim, si dhe do të publikohet në web faqen e Këshillit, në gjuhët zyrtare.

2. Në secilën gjykatë, duhet të publikohen një ose më shumë lajmërime në lidhje me këtë Udhëzim bashkë me TTGJ, e cila duhet të vendoset në vendet më të dukshme, ku lajmërimet mund të shihen më së miri nga personat që hyjnë në ndërtesën e gjykatës dhe kërkojnë shërbime nga zyrat për pranimin e parashtresave, ku kërkohen informata, dorëzohen dokumente, ku edhe paguhen taksat.

3. Me këtë udhëzim do të njoftohen Ministria e Drejtësisë, Ministria e Ekonomisë dhe Financave, Shoqata e Gjyqtarëve të Kosovës, Shoqata e Prokurorëve të Kosovës dhe Oda e Avokatëve të Kosovës.

**Neni 12**

**Tarifa e taksave gjyqësore**

|  |  |  |  |
| --- | --- | --- | --- |
|  | ***Artikulli*** | ***Vlera e kërkesës*** | ***Taksa*** |
| ***12.1 Procedurat civile -Kontestimore*** |
| 12.1.1 | Për padi, kundërpadi dhe kërkesë për ndërhyrje në procedurë si ndërhyrës kryesorë, e për të cilat është e matshme vlera, përfshirë çfarëdo rasti të ndërlidhur me borxhet monetare, pronën e luajtshme apo të paluajtshme, zhdëmtimet, kontratat me vlerë monetare, etj.  | Gjykata kompetente kur kërkesa është:0 deri në 5,000.00 Euro 5.001 deri në 25,000.00 Euro 25.001 deri ne 50,000.00 Euro50.001 deri ne 100,000.00 EuroMbi 100,000.00 Euro  | 100.00 Euro 200.00 Euro300.00 Euro500.00 Euro500.00 + 0.5 % vlerës së kontestit deri në maksimumin 5,000 Euro  |
| 12.1.2 | Kërkesa për ndërhyrës të thjeshtë.  | Gjykata kompetente | 100.00 Euro. |
| 12.1.3 | Padi për zgjidhjen e martesës, për besim të fëmijëve dhe kontakti me fëmijë. | Gjykata kompetente | 100.00 Euro  |
| 12.1.4 | Padi për vërtetimin/kundërshtimin e atësisë dhe të amësisë. | Gjykata kompetente | 150.00 Euro |
| 12.1.5 | Padi për pengim posedimi.  | Gjykata kompetente | 100.00 Euro |
| 12.1.6 | Padi për cenimin/shqetësimin e pronësisë.  | Gjykata kompetente | 150.00 Euro |
| 12.1.7 | Padi për servitut. | Gjykata kompetente | 150.00 Euro |
| 12.1.8 | Propozim/kërkesë për sigurim prove.  | Gjykata kompetente  | 100.00 Euro |
| 12.1.9 | Kërkesa për përjashtim të gjyqtarit/kryetarit të trupit gjykues. | Gjykata kompetente | 50.00 Euro |
| 12.1.10. | Për mjete të rregullta dhe të jashtëzakonshme të goditjes. | Gjykata kompetente | 50% e taksës së paguar për parashtresën me të cilën është inicuar procedura civile - kontestimore.  |
| 12.1.11 | Të gjitha parashtresat tjera të cilat nuk janë paraparë në këtë pikë. | Gjykata kompetente | 50.00 Euro  |
| **12.2 *Procedurat civile - Jokontestimore*** |
| 12.2.1 | Propozimet që kanë të bëjnë:1. Për rregullim e mezhdave, ndarje fizike, administrimi dhe shfrytëzimi i sendeve të përbashkëta për një ngastër;
2. Prej dy (2) deri në pesë (5) ngastra;
3. Prej pesë (5) deri dhjetë (10) ngastra;
4. Mbi dhjetë (10) ngastra.

  | Gjykata kompetente: | 100.00 Euro150.00 Euro250.00 Euro350.00 Euro |
| 12.2.2 | Dorëzimi i propozimeve për çështje statusore, përfshirë: - heqja dhe kthimi i zotësisë për të vepruar;- shpallja e zhdukjes së një personi;- shpallja e vdekjes së një personi;- procedura e të provuarit e vdekjes së një personi;- vendosja dhe mbajtja e të sëmuarit psikik në institucionin shëndetësor;- vazhdimi dhe pushimi i të drejtës prindërore;- heqja dhe kthimi i të drejtës prindërore;- dhënien e pëlqimit për lidhjen e martesës; - adoptimi i fëmijës;- dhe propozime të tjera. | Gjykata kompetente  | 100.00 Euro |
| 12.2.3 | njohjen e aktgjykimit të huaj,  | Gjykata kompetente | 100 Euro |
| 12.2.4 | Shqyrtimi i trashëgimisë si dhe kërkesat nga baza e shpronësimit të paluajtshmërisë të cilat trajtohen sipas ligjit për procedurën jokontestimore dhe ligjit për shpronësimin e pronave të paluajtshme.  | Gjykata kompetente kur kërkesa është:0 deri në 5,000.00 Euro 5.001.00 deri në 25,000.00 Euro 25.001.00 deri në 50,000.00 Euro50.001.00 deri në 100,000.00 EuroMbi 100,000.00 Euro  | 100 Euro 200 Euro300 Euro500 Euro500 + 0.5 % vlerës së kontestit deri në maksimumin 5,000 Euro  |
| 12.2.5 | Perpilimi, ndryshimi dhe ruajtja e testamentit. | Gjykata kompetente  | 50.00 Euro. |
| 12.2.6 | Kërkesa për përjashtim të gjyqtarit. | Gjykata kompetente | 50.00 Euro |
| 12.2.7 | Për mjete të rregullta dhe të jashtëzakonshme të goditjes. | Gjykata kompetente | 50% e taksës së paguar për parashtresën me të cilën është inicuar procedura civile - jokontestimore.  |
| 12.2.8 | Të gjitha parashtresat tjera të cilat nuk janë paraparë në këtë pikë.  | Gjykata kompetente | 50.00 Euro  |
| ***12.3 Procedura përmbarimore*** |
| 12.3.1 | Për propozimin për kthimin e punëtorit në punë nga gjykata si organ përmbarues.  | Gjykata kompetente | 50.00 Euro |
| 12.3.3 | Për kërkesa për përjashatimin e gjyqtarit apo përmbaruesit privat.  | Gjykata kompetente | 50.00 euro |
| 12.3.2 | Për mjetet e rregullta juridike dhe të parapara me Ligjin për Proceduren Përmbarimore.  | Gjykata kompetente | 50% e taksës së paguar për parashtresën me të cilën është inicuar procedura përmbarimore. |
| 12.3.4 | Në mënyrë analoge vlenë vlera e taskave edhe në procedurën ekundërpërmbarimit | Gjykata kompetente |  |
| 12.3.5 | Të gjitha parashtresat tjera të cilat nuk janë paraparë në këtë pikë.  | Gjykata kompetente | 50.00 Euro  |
| ***12.4 Departamenti për Çështje Administrative*** |
| 12.4.1 | Për paditë kundër aktit administrativ dhe padia për nxjerrjen e një akti administrativ, kur vlera e kontestit është e matshme. | **Gjykata kompetente**0 deri në 5,000.00 Euro 5,001.00 deri në 25,000.00 Euro 25,001.00 deri ne 50,000.00 Euro50,001.00 deri ne 100,000.00 EuroMbi 100,000.00 Euro | 100.00 Euro 200.00 Euro300.00 Euro500.00 Euro + 0.5% vlerës së kontestit deri në maksimumin 5,000.00 Euro |
| 12.4.2 | Për paditë kundër aktit administrativ dhe padia për nxjerrjen e një akti administrativ, kur vlera e kontestit nuk është e matshme.  | Gjykata kompetente | 100.00 Euro |
| 12.4.3 | Për padi ndaj aktit nënligjor normativ.  | Gjykata kompetente | 200.00 Euro |
| 12.4.4 | Për padi në rastet e Kadastrit (AKK), lejes së ndërtimit dhe anulimit të kontratës administrative. | Gjykata kompetente | 200.00 Euro |
| 12.4.5 | Kërkesa për shtyerje të ekzekutimit të vendimit dhe kërkesa për rishikim të procedurës. | Gjykata kompetente | 50.00 Euro  |
| 12.4.6 | Për mjete të rregullta dhe të jashtëzakonshme të goditjes. | Gjykata Kompetente | 50% e taksës së paguar për parashtresën me të cilën është inicuar procedura administrative.  |
| **12.4.7** | Të gjitha parashtresat tjera të cilat nuk janë paraparë në këtë pikë.  | Gjykata kompetente | 50.00 Euro  |

**Neni 13**

**Tarifa e taksave Gjyqësore të Dhomës së Posaçme të Gjykatës Supreme**

|  |  |  |  |
| --- | --- | --- | --- |
|  | ***Artikulli*** | ***Vlera e kërkesës*** | ***Taksa*** |
| ***13.1 Procedurat Gjyqësore në Kolegjet e Specializuara (Shkalla e I)***  |  |
| 13.1.1 | Paditë dhe çështjet tjera që kanë të bëjnë me procesin e privatizimit.  |  Pavarësisht nga vlera e kërkesës | 500.00 Euro  |
| 13.1.2 | Paditë dhe çështjet e tjera që kanë të bëjnë me të drejtat e punëtorit, punëtorëve për përfshirje në Listën e punëtorëve me të drejta legjitime.  | Pavarësisht nga vlera e kërkesës  | 50.00 Euro për një paditës, për çdo paditës tjetër nga 50 euro shtesë, kurse tarifa maksimale për një lëndë 1,000.00 euro. |
| 13.1.3 | Paditë e punëtorëve për pagat e papaguara nga ana e ndërmarrjeve shoqërore të cilat janë në procesin e privatizimit/likuidimit. Nëse ka më shumë se një paditës në një lëndë atëherë tarifohet për secilin veç e veç. | Për shumat deri në 1,000.00 Euro | 50.00 Euro |
| Për shumat nga 1,001.00 - 5,000.00 Euro  | 100.00 Euro |
| Për shumat nga 5,001.00 Euro e më shumë | 200.00 Euro |
| 13.1.4 | Paditë e përgjithshme pronësore dhe kreditore. | Pavarësisht nga vlera e kërkesës  | 500.00 Euro |
| 13.1.5 | Paditë dhe çështjet e tjera në lidhje me likuidimin e një ndërmarrje shoqërore. | Pavarësisht nga vlera e kërkesës | 500.00 Euro |
| 13.1.6 | Paditë dhe çështjet e tjera në lidhje me riorganizimin e një ndërmarrje shoqërore. | Pavarësisht nga vlera e kërkesës |  500.00 Euro |
| 13.2 | ***Procedurat Gjyqësore në Kolegjin e Apelit (Shkalla e I I)***  |  |
| 13.2.1 | Ankesat kundër vendimeve të shkallës së parë lidhur me: privatizimin, kërkesat pronësore-kreditore, likuidimin dhe riorganizimin e ndërmarrjeve shoqërore. | Pavarësisht nga vlera e kërkesës | 50% e taksës së paguar për padi.  |
| 13.2.2 | Ankesat e punëtorëve kundër vendimeve të shkallës së parë lidhur me listat e punëtorëve me të drejta legjitime  | Pavarësisht nga vlera e kërkesës  | 30.00 Euro për një paditës, për çdo paditës tjetër nga 30.00 euro shtesë, kurse tarifa maksimale për një lëndë 500.00 euro.  |
| 13.2.3 | Ankesat e ish - punëtorëve kundër vendimeve të shkallës së parë lidhur me pagat e papaguara nga ana e ndërmarrjeve shoqërore të cilat janë në procesin e privatizimit/likuidimit.Nëse ka më shumë se një ankues në një lëndë atëherë tarifohet për secilin veç e veç. | Për shumat deri ne 1,000.00 Euro | 30.00 Euro |
| Për shumat prej 1,001.00 deri 5,000.00 Euro | 50.00 Euro |
| Për shumat nga 5,001.00 Euro e më shumë  | 100.00 Euro |
| 13.2.4 | Të gjitha parashtresat tjera të cilat nuk janë paraparë në këtë pikë.  | Gjykata kompetente | 50.00 Euro  |
| 13.3.5 | Vërtetime tjera eventuale. |  | 10.00 Euro |

**Neni 14**

**Tarifa e taksave Gjyqësore të Gjykatës Komerciale**

|  |  |  |  |
| --- | --- | --- | --- |
|  | ***Artikulli*** | ***Vlera e kërkesës*** | ***Taksa*** |
| ***14.1 Tarifat e taksave në Gjykaten Komerciale***  |  |
| 14.1.1 | Të gjitha parashtresat për të gjitha kontestet komerciale që gjykohen në të gjitha departamentet e Gjykatës Komerciale në të cilat është e matshme vlera e kërkesës. |  Gjykata kompetente  | 200.00 Euro 300.00 Euro500.00 Euro1,000.00 Euro 0.1% e vleres se kontesti deri në maksimumin prej 5,000.00 Euro  |
| 14.1.2 | Padi për pengim posedimi, për mbrojtje nga shqetësimi dhe për servitut. | Gjykata kompetente  | 200.00 euro |
| 14.1.3 | Kontestet në mes shoqërive tregtare lidhur me të drejtat sendore. | Gjykata kompetente  | 500.00 Euro |
| 14.1.4 | Për paditë kundër aktit administrativ kur nuk ka kërkesë monetare. | Gjykata kompetente  | 200.00 Euro |
| 14.1.5 | Kontestet që ndërlidhen me shkeljen e konkurrencës keqpërdorimin ose monopolit dhe pozitës dominuese në treg, si dhe marrëveshjet monopole, duke përfshirë vlerësimin e paligjshmërisë në të cilat nuk ka kërkesë monetare. | Gjykata kompetente  | 200.00 Euro |
| 14.1.6 | Kontestet ndërmjet kompanive të aviacionit kur nuk ka kërkesë monetare. | Gjykata kompetente  |  500.00 Euro |
| 14.1.7 | Paditë lidhur me pronësinë intelektuale kur nuk ka kërkesë monetare. | Gjykata kompetente  | 500.00 Euro |
| 14.1.8 | Paditë për mbrojtjen e të drejtave të pronarëve në shoqërin tregtare të parapara me Ligji për Shoqëritë Tregtare. | Gjykata kompetente  | 500.00 Euro |
| 14.1.9 | Propozimi për shpalljen e ekzekutueshme të vendimit të arbitrazhit vendor. | Gjykata kompetente  | 200.00 Euro |
| 14.1.10 | Propozimi për njohjen të shpalljes të ekzekutueshme të vendimit të arbitrazhit të huaj. | Gjykata kompetente  | 300.00 Euro |
| 14.1.11 | Parashtresat për anulimin e vendimit të arbitrazhit. | Gjykata kompetente  | 500.00 Euro  |
| 14.1.12 | Kërkesa për hapjen e procedurës së falimentimit të NVM (procedurë e përshpejtuar). | Gjykata kompetente  | 200.00 Euro |
| 14.1.13 | Kërkesa për hapjen e procedurës së falimentimit me riorganizim. | Gjykata kompetente  | 1,000.00 Euro |
| 14.1.14 | Likuidimi i drejtëpërdrejtë | Gjykata kompetente  | 500.00 Euro |
| 14.1.15 | Masat për sigurimin e kërkesëpadisë. | Gjykata kompetente  | 500.00 Euro |
| 14.1.16 | Kërkesat për sigurimin e provës (para prove). | Gjykata kompetente  | 500.00 Euro |
| 14.1.17 | Kërkesa për shtyerjen e ekzekutimit të vendimit administrativ. | Gjykata kompetente  | 200.00 Euro |
| 14.1.18 | Prapsimi dhe ankesa në procedurën përmbarimore me dokument të besueshëm. | Gjykata kompetente  | 100.00 Euro |
| 14.1.19 | Prapsimi dhe ankesa në procedurën përmbarimore me dokument përmbarimor. | Gjykata kompetente  | 300.00 Euro |
| 14.1.20 | Kërkesa për përjashtimin e gjyqtarit, përmbaruesit privat  | Gjykata kompetente  | 100.00 Euro |
| 14.1.21 | Ankesa për parregullësit në procedurën e përmbarimit. | Gjykata kompetente  | 100.00 Euro |
| 14.1.22 | Për të gjitha tarifat të cilat nuk janë të rregulluara me këtë dispozitë zbatohen tarifat e parapara në mënyrë analoge në procedurën kontestimore si më lartë. | Gjykata kompetente  |  |
| 14.1.23  | Për mjete të rregullta dhe jashtëzakonshme të goditjes. | Gjykata kompetente | 50% e taksës së paguar për parashtresë me të cilën është inicuar procedura në Gjykatën Komerciale.  |
| 14.1.24 | Të gjitha parashtresat tjera të cilat nuk janë paraparë në këtë pikë.  | Gjykata kompetente | 50.00 Euro  |

**Neni 15**

**Tarifat e shërbimeve gjyqësore për arkiva dhe dokumenteve noteriale**

|  |
| --- |
| ***15.1 Shërbimet për Arkiva*** |
| 15.1.1 | Fotokopjimi i dokumenteve gjyqësore dhe i librave publikë të mbajtura nga gjykata. | Gjykata kompetente | 0.50 cent për faqe. |
| 15.1.2 | Ruajtja në depozitim gjyqësor. | Gjykata kompetenteMe vlerë të matshme | 50.00 Euro50.00 Euro + 1% të vlerës për çdo vit pasues.  |
| 15.1.3 | Shikimi i dosjeve të rasteve të përfunduara.*Vërejtje: Nuk paguajnë taksa personat që kanë caktuar avokat sipas detyrës zyrtare, dhe kategoria e personave të liruar me nenin 8 të këtij Udhëzimi.* | Dosjet e mbyllura deri në vitin 2000Dosjet e mbyllura pas vitit 2000 | 50.00 Euro 30.00 Euro  |
| 15.1.4 | Vërtetimi i dokumenteve për përdorim në botën e jashtme “apostili”. | Gjykata kompetente | 20.00 Euro |
| 15.1.5 | Lëshimi i certifikatave – vërtetimeve të ndryshme. | Gjykata kompetente | 15.00 Euro |
| 15.1.6 | Lëshimi i certifikatave për biznese. | Gjykata Komerciale | 20.00 Euro |
| 15.1.7 | Certifikatat e falimentimit për biznese. | Gjykata Komerciale | 20.00 Euro |
| 15.1.8 | Gjykata Komerciale-Apostile. | Gjykata Komerciale | 40.00 Euro  |
| 15.1.9 | Saktësia e kopjes së vërtetuar. | Gjykata kompetente | 20.00 Euro |

**Neni 16**

**Tarifa e taksave gjyqësore të Kolegjit të Apelit të AKP-së të Gjykatës Supreme**

Për çështjet që i adresohen Kolegjit të Apelit të AKP-së të Gjykatës Supreme të Kosovës, për shqyrtimin e ankesave pronësore kundër vendimeve të Agjencionit Kosovar të Pronave (AKP), zbatohen përshtatshmërisht taksat gjyqësore sipas TTGJ-së, si në nenin 12 të këtij Udhëzimi.

**Neni 17**

**Taksat për aktvendime dhe aktgjykime**

Pas hyrjes në fuqi të këtij Udhëzimi Administrativ palët nuk do të paguajnë taksë për akvendime dhe akgjykime të marra nga të gjitha instancat e Gjyqësorit të Kosovës.

**Neni 18**

**Dispozitat kalimtare**

Për të gjitha parashtresat të cilat në gjykata janë paraqitur para hyrjes në fuqi të këtij udhëzimi administrativ, e për të cilat nuk është paguar taksa gjyqësore apo është paguar pjesërisht, aplikohet tarifa e cila ka qenë e paraparë me Udhëzimi Administrativ nr.01/2017 për unifikimin e taksave gjyqësore si dhe Udhëzimi Administrativ 02/2019 për plotësimin e udhëzimit administrativ nr.01/2017 për unifikimin e taksave gjyqësore.

**Neni 19**

**Shfuqizimi**

Pas hyrjes në fuqi të këtij Udhëzimi Administrativ, shfuqizohet Udhëzimi Administrativ nr.01/2017 për unifikimin e taksave gjyqësore dhe të gjitha dispozitat tjera të cilat bien në kundërshtim me këtë udhëzim administrativ.

**Neni 20**

**Hyrja në fuqi**

Ky Udhëzim Administrativ hyn në fuqi në ditën e miratimit të tij nga Këshilli Gjyqësor i Kosovës.

**Albert Zogaj,**

**\_\_\_\_\_\_\_\_\_\_\_\_\_\_\_\_\_\_\_\_\_**

**Kryesues i Këshillit Gjyqësor të Kosovës**

**Datë:\_\_\_\_.\_\_\_\_\_.\_\_\_\_\_\_\_\_\_**